Եղան բանակցային տարբեր փուլեր ու փաթեթներ, որոնք մեկ ընդհանուր պետություն հորջորջվեցին, մեկ Քիվեստյան պայմանավորվածություն, մեկ Փարիզյան սկզբունքներ կոչվեցին, մեկ` Մադրիդյան, սակայն չեղավ ոչ մի պայմանավորվածություն որը կնվաստացներ Ղարաբաղյան պատերազմում հայ ժողովրդի հաղթանակի դերն ու արժեքը: Հենց այս հանգամանքը նկատի ունի նախկին արտգործնախարար վարդան Օսկանյանը, երբ հայտարարում է, որ իրենց իշխանության տարիներին հասել էին փոխզիջման սահմանագծին: Այսինքն կար հստակ սահմանագիծ, որը լավագույնս արտահայտում էր Ղարաբաղի, Հայաստանի ու հայության շահերը, այլ ոչ թե, որ հասել էին ստորին մի եզրագծի, որից այն կողմ մեր շահերի անտեսումն էր: